Grotriankrateret ligger nord for det enorme Schrödingerbassin og inden for den radius, som er dækket af udkastet materiale fra dette. Den lange Vallis Planck-dal begynder lige nord for Grotrian og fortsætter i nord-nordvestlig retning mod Pikel'nerkrateret.  Karakteristika Grotrians rand er næsten cirkulær, og kun et lille krater over den sydlige rand bryder symmetrien. De indre kratervægge er ret glatte skråninger ned mod materiale, som er faldet ned på kraterbunden. Bortset fra det nævnte nedslag og et småkrater i den nordlige del af randen er krateret ikke blevet eroderet af betydning af senere nedslag.